BASES QUE REGULAN A CONVOCATORIA DE SEIS BOLSAS PARA LICENCIADOS/AS OU GRADUADOS/AS EN HISTORIA OU EN INFORMACIÓN E DOCUMENTACIÓN CON DESTINO Ó SERVIZO DE PATRIMONIO DOCUMENTAL E BIBLIOGRÁFICO DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Bolsas de emprego, 16/12/2015)

Con fundamento no artigo 35.2. b da Lei 7/1985, de 2 de abril, reguladora das bases do réxime local, de conformidade coa proposta da xefa do Servizo de Patrimonio Documental e Bibliográfico, a Xunta de Goberno da Deputación de Pontevedra, na sesión do 11 de decembro de 2015, acorda aprobar a convocatoria de seis bolsas de licenciatura ou grao en Historia ou en Información e Documentación, segundo as seguintes Estas bases regulan o procedemento que se seguirá para a concesión de seis bolsas de licenciatura ou grao en Historia ou en Información e Documentación co fin de realizar tarefas relacionadas coa arquivística, inventariado e catalogación de arquivos municipais. Beneficiaranse destas bolsas as persoas físicas que, ademais de ter plena capacidade de obrar e sen estaren inhabilitadas para a obtención de axudas e subvencións públicas, reúnan os seguintes requisitos: a) Ter a nacionalidade española ou dunha dos países membros da Unión Europea. b) Estar en posesión do título de licenciatura ou grao en Historia ou en Información e Documentación, ou estar en condicións de obtelo na data na que remate o prazo de presentación de solicitudes. c) Non ter feitos os 35 anos de idade na data na que remate o prazo de presentación de solicitudes. d) Non ter incapacidade física nin padecer ningunha enfermidade que poida impedir o desenvolvemento da actividade obxecto da bolsa. e) Non beneficiarse anteriormente dunha bolsa de duración superior a seis meses na Deputación de Pontevedra ou nos seus organismos autónomos. f) Non ter experiencia laboral previa na profesión ou área de coñecementos, entendendo por isto que non tivese contrato dependente dos grupos de cotización correspondentes aos niveis formativos da titulación esixida nin de alta como persoal autónomo por un período de tempo superior a seis meses. g) Inscribirse con anterioridade nalgunha oficina do Servizo Público de Emprego de Galicia como demandante de emprego ou en mellora de emprego. h) Acreditar o coñecemento da lingua galega, nivel Celga IV. i) Ter a disposición de asumir os gastos de desprazamento ao centro de traballo de destino. j) Non incorrer nalgunha das prohibicións sinaladas no artigo 13 da Lei 38/2003, de 17 de novembro, xeral de subvencións (LXS). A dotación económica das bolsas será de 800 € ao mes por persoa beneficiaria, cantidade que se imputará á aplicación 332.3300.481.01 do Orzamento provincial. O pagamento das bolsas, por mensualidades completas ou por fraccións, realizarase a partir da incorporación das persoas beneficiarias e será proporcional ao tempo que dure o contrato para os casos nos que se inicie ou finalice a súa relación nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento en que sexa concedida. As solicitudes realizaranse nos modelos normalizados que se facilitarán no Rexistro xeral da Deputación en Pontevedra (avda. Montero Ríos, s/n, de luns a sábado), no da súa sede de Vigo (rúa Oporto, 3, de luns a venres) ou na páxina web www.depo.es, e entregaranse nos lugares físicos mencionados ou a través de calquera dos medios previstos no art.38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC). As solicitudes que se presenten a través da oficina de Correos deberán entregarse nun sobre aberto para seren seladas e datadas pola funcionaria ou funcionario correspondente antes de seren certificadas. O prazo de presentación de solicitudes será de 10 días hábiles, contados a partir do seguinte ao da publicación desta convocatoria no Boletín Oficial da Provincia de Pontevedra (BOPPO). Coa solicitude (anexo I) entregarase a seguinte documentación: a) Fotocopia do documento nacional de identidade en vigor ou de calquera outro que o substitúa. b) Documento acreditativo da titulación esixida ou de estar en condicións de obtela na data na que finalice o prazo para presentar as solicitudes. c) Certificado do expediente académico no que conste a nota media, calculada segundo o sistema establecido no R. d. 1125/03, de 5 de setembro, para a súa valoración na fase de concurso. d) Certificado acreditativo do coñecemento da lingua galega, nivel Celga IV. e) Currículo e documentación acreditativa deste. f) Fotocopia da tarxeta de demanda de emprego ou mellora de emprego. g) Certificado de vida laboral da Tesourería Xeral da Seguridade Social actualizado, con data posterior ao día da publicación desta convocatoria (entregar todas as páxinas). h) Declaracións xuradas de (ver modelo): • Non ter incapacidade física nin padecer ningunha enfermidade que poida impedir o desenvolvemento da actividade que constitúa o obxecto da bolsa. • Que a persoa interesada se compromete a renunciar, en caso de ser seleccionada, a calquera tipo de actividade remunerada durante a vixencia da bolsa. • Non ser beneficiaria con anterioridade de ningunha outra bolsa remunerada na Deputación de Pontevedra, nin nos seus extinguidos organismos autónomos, tal e como se establece nas bases. • De ter a disposición de asumir os gastos de desprazamento ao centro de traballo de destino Para a presentación das solicitudes as persoas interesadas estarán ao disposto no artigo 23, apartados 3, 4 e 5 da LXS, en todo o que sexa de aplicación, ademais do recollido no apartado primeiro desta cláusula. Unha vez expirado o prazo de presentación de solicitudes a institución provincial ditará unha resolución na que declare aprobada a lista de persoas admitidas e excluídas, especificando, no seu caso, os motivos de exclusión, e será publicada na súa páxina web. As persoas aspirantes excluídas ou omitidas disporán dun prazo de cinco días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a súa exclusión. No suposto de producírense reclamacións deberá ditarse unha nova resolución estimándoas ou desestimándoas e aprobando a lista definitiva, que se publicará na web do organismo provincial. Para a selección das persoas bolseiras constituirase unha comisión de selección, que estará integrada polos seguintes membros: — Presidencia: a xefatura do Servizo ou Centro ou membro do funcionariado en quen delegue — Vogalía: un membro do funcionariado técnico superior da Deputación — Secretaría: o secretario da Deputación ou un membro do funcionariado de carreira con titulación superior en quen delegue 1. O proceso de selección desenvolverase en dúas fases. A primeira, de concurso e valoración da documentación presentada polas persoas aspirantes admitidas e, a segunda, de entrevista persoal.2. Primeira fase: baremo de méritos. Os méritos acreditados polas persoas interesadas valoraranse conforme aos seguintes criterios: a) Expediente académico: ata un máximo de 4,00 puntos segundo a nota media calculada para as titulacións universitarias tal como se establece no R. d. 1125/03, de 5 de setembro. No caso de que algunha das titulacións convocadas non estea calculada pola referida norma, ou esta non se especifique, valorarase con 0,00 puntos. b) Por ter un doutoramento relacionado co contido da bolsa: 2 puntos. c) Por cada máster universitario relacionado co contido da bolsa: 0,50 puntos, ata un máximo de 2 puntos. d) Se transcorreron catro ou máis anos desde a finalización dos estudos universitarios: 1 punto. e) Se transcorreron entre tres e catro anos desde a finalización dos estudos universitarios: 0,90 puntos. f) Se transcorreron entre dous e tres anos desde a finalización dos estudos universitarios: 0,80 puntos. g) Se transcorreron menos de dous anos desde a finalización dos estudos universitarios: 0,70 puntos. h) Se transcorreu menos dun ano desde a finalización dos estudos universitarios: 0,60 puntos. i) Por posuír unha titulación académica distinta e relacionada coas prácticas que se van desenvolver, de nivel igual ou superior á esixida na convocatoria da bolsa á que opta, 0,50 puntos por título, ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior). As puntuacións outorgadas publicaranse na páxina web, cando menos con tres días hábiles de antelación á data en que se realizará a entrevista.3. Segunda fase: entrevista persoal. A entrevista terá lugar unha vez concluída a valoración de méritos e realizarase unicamente coas candidaturas que acaden a maior puntuación total na fase de concurso e nunha porcentaxe que garanta un mínimo de tres persoas candidatas por bolsa, porcentaxe que se poderá ampliar de estimarse conveniente. Por Resolución da Presidencia convocarase ás persoas candidatas para a entrevista persoal nun único chamamento, quedando decaídas no seu dereito aquelas que non comparezan no lugar e día sinalados. A entrevista versará sobre o seu currículo, obxectivos profesionais, dispoñibilidade e outros, e permitirá comprobar a preparación das persoas candidatas en materias correspondentes á súa titulación. A entrevista valorarase de 0 a 2 puntos. En caso de empate, nas puntuacións das persoas aspirantes a orde de prelación determinarase pola maior puntuación acadada na nota media global do expediente académico.4. Despois de rematar as entrevistas, e no prazo máximo de 10 días hábiles, a comisión publicará no taboleiro de anuncios e na páxina web da institución provincial as puntuacións outorgadas e a proposta de adxudicación, na que se indicarán as candidaturas seleccionadas e as correspondentes suplencias. O Servizo de Recursos Humanos e Formación, á vista da acta da Comisión seleccionadora, formularalle a proposta de adxudicación das bolsas convocadas á Xunta de Goberno da Deputación a favor das persoas aspirantes que considere máis idóneas e que acadasen a máxima puntuación, na que se indicarán as candidaturas suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de persoa bolseira. Contra este acordo poderase interpoñer un recurso potestativo de reposición, de conformidade co previsto nos artigos 116 e 117 da LRXAP/PAC, ou, directamente, un recurso contencioso-administrativo, no prazo de dous meses, contados desde o día seguinte ao da notificación da Resolución, de conformidade coa Lei 29/1998, de 13 de xullo, reguladora da referida xurisdición. Establécense as seguintes condicións xerais: a) As bolsas terán unha duración de seis meses, contados desde a data na que a persoa adxudicataria comece o seu labor no Servizo de Patrimonio Documental e Bibliográfico, e poderán ser prorrogadas por un único período de seis meses, á vista do informe favorable da responsable do Servizo e por acordo da Xunta de Goberno. b) As bolsas serán incompatibles con calquera outra actividade remunerada, fose cal for a súa natureza. c) As persoas beneficiarias das bolsas comprometeranse a observar o horario de traballo e a disciplina do Servizo co fin de non entorpecer o labor do persoal do centro. d) O feito de aceptar e facer uso destas bolsas non establece ningunha relación laboral nin funcionarial coa Deputación, polo que non implica, en consecuencia, ningún compromiso para unha posterior incorporación ou vinculación da persoa bolseira a este organismo. e) O pagamento do importe da bolsa realizarase por mensualidades vencidas. As cantidades correspondentes estarán suxeitas ás retencións que procedan, de conformidade co previsto no R. d. 439/2007, de 30 de marzo, polo que se aproba o Regulamento do imposto sobre a renda das persoas físicas, así como na orde ESS/562013, de 28 de xaneiro, pola que se desenvolven as normas reguladoras da cotización á Seguridade Social para o ano 2014. Antes de que transcorran os últimos quince días do quinto mes do período de duración da bolsa, a persoa beneficiaria estará obrigada a presentar unha memoria sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. A titora ou titor, á vista da memoria presentada, emitirá un informe de avaliación e proposta de prórroga, se procede, do que dará traslado ao Servizo de Recursos Humanos e Formación da Deputación para a súa tramitación e cun mes de antelación á data prevista de finalización. A Xunta de Goberno, previo informe da xefa do Servizo de Recursos Humanos e Formación, resolverá esta solicitude tendo en conta as dispoñibilidades orzamentarias e o aproveitamento demostrado pola persoa bolseira. En calquera momento a Xunta de Goberno poderá, a proposta da xefa do Servizo de Patrimonio Documental e Bibliográfico e mediante resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases ou as normas xerais de funcionamento do Servizo, aténdose ao establecido nos artigos 36 e seguintes da LXS, e suspendendo o aboamento da bolsa. Neste senso, daranse por finalizadas as prácticas da persoa bolseira cando concorran algunha das seguintes causas: 1.—Renuncia voluntaria, que implicará a perda dos dereitos formativos e económicos que puidesen corresponderlle 2.—Baixa por incapacidade temporal de duración superior a 30 días De concorrer algunha das causas previstas no artigo 37 da LXS poderá esixirse o reintegro total cando a persoa beneficiaria incumpra total e absolutamente as condicións impostas para a concesión e a execución da bolsa. En caso de enfermidade ou accidente a persoa bolseira percibirá a prestación correspondente da Seguridade Social. Neste caso a Deputación non complementará ningunha cantidade adicional á citada prestación. Esta situación non ocasionará a finalización das prácticas, agás cando a ausencia exceda os 30 días. No suposto de que se supere este prazo o organismo provincial poderá dar por concluída a práctica laboral. No caso de que a persoa bolseira renuncie antes da finalización do período de prácticas, deberá presentar no Rexistro xeral da Deputación a correspondente solicitude dirixida ao Servizo de Recursos Humanos e Formación e informar previamente ao seu titor ou titora. En tal situación o Servizo de Patrimonio Documental e Bibliográfico poderá solicitar que se cubra a bolsa que queda vacante polo tempo restante cunha candidatura suplente, seguindo a orde de puntuación obtida no proceso de selección. Obrigas das persoas bolseiras: 1.—Incorporarse na data sinalada.2.—Respectar, en todo momento, a normativa do Servizo.3.—Desenvolver unha actitude favorable para a súa integración no Centro e aplicarase con total dilixencia e aproveitamento.4.—Observar e cumprir o horario das prácticas co fin de non entorpecer o labor do persoal do Centro.5.—Cumprir as medidas de prevención que en cada caso se deban adoptar pola súa propia seguridade e saúde e pola de aquelas persoas ás que lles poida afectar a súa actividade, a causa dos seus actos ou omisións.6.—Utilizar correctamente os medios e equipos de protección facilitados pola empresa, de acordo coas instrucións recibidas.7.—Manter absoluta reserva sobre as actividades e a información intercambiada durante o seu período de prácticas, de maneira que se compromete a non revelar, descubrir ou comunicar, de forma directa ou indirecta, a calquera persoa que non estea autorizada a información recibida durante este período.8.—Devolver ao Servizo todo o material e a documentación que se lle subministre para a realización desta actividade, salvo que fosen destruídos por necesidades de calquera das partes responsables ou que non se estimase necesaria, de forma expresa, a súa devolución.9.—Manter absoluta reserva sobre os acontecementos, documentos e información de carácter sensible aos que teña acceso como consecuencia da súa formación en calquera das institucións ou actividades que se realicen.10.—Non transferir, duplicar ou reproducir toda ou parte da información subministrada polo Servizo sen a súa previa autorización por escrito.11.—Recoñecer expresamente, conforme á Lei orgánica 15/1999, de 13 de decembro, de protección de datos de carácter persoal e demais normativa concordante, que este tipo de datos, proporcionados para a realización das actividades formadoras, son da exclusiva propiedade da institución e, polo tanto, non poderá aplicalos ou utilizalos con fins distintos aos previstos nin llelos ceder baixo ningún concepto a persoas ou entidades alleas, nin sequera para a súa conservación.12.—Gardar segredo profesional respecto de todos os datos de carácter persoal que coñeza e aos que teña acceso durante a realización das prácticas.13.—Asistir ás accións formativas relacionadas co contido da bolsa que organice o Centro dentro da xornada laboral.14.—En caso de enfermidade ou accidente a persoa bolseira deberá comunicar a súa situación ao Servizo de Recursos Humanos e Formación da Deputación e presentará o oportuno parte médico xustificativo.15.—En caso de renuncia a persoa bolseira quedará obrigada a comunicarllo ao Servizo ao que figura adscrito e ao Servizo de Recursos Humanos e Formación do organismo provincial con 3 días hábiles de antelación.16.—Achegar á institución provincial unha copia da vida laboral actualizada transcorridos tres meses desde a finalización das prácticas.1.—Ser informadas sobre a forma de proceder en caso de emerxencia, primeiros auxilios ou evacuación.2.—Recibir formación en materia preventiva e sobre as instalación nas que se desenvolven as prácticas.3.—Gozar do permiso necesario para a realización de exames de carácter oficial, para o que se achegará a correspondente xustificación.4.—Gozar dun permiso de dous días hábiles de descanso por mes de prácticas, que se poderán solicitar por meses ou de forma acumulada antes de finalizalas, con independencia dos períodos mínimos de descanso semanal. As persoas beneficiarias destas bolsas someteranse ás responsabilidades e ao réxime sancionador que, sobre infraccións administrativas en materia de subvencións, establecen os artigos 52 a 69 da LXS. Transcorridos tres meses desde o final do proceso selectivo a documentación presentada, excepto a instancia, destruirase, polo que se lles recomenda ás persoas interesadas que a retiren no referido prazo. A convocatoria, a selección das persoas bolseiras e a realización dos traballos que dan dereito ás bolsas suxeitaranse ao previsto nestas bases, á LXS e á LRXAP/PAC. Pontevedra, …. de ………………. de 2015.—O deputado, Lara Patricia El Bouhassani Riguera.—O secretario, Carlos Cuadrado Romay.